b'\n_START_ARTICLE_\nSputnik virofag\n_START_SECTION_\nGenetsko ozadje\n_START_PARAGRAPH_\nGenom virofaga predstavlja kro\xc5\xbena dvojnoveri\xc5\xbena DNK, velikosti 18.343 kbp. Le-ta vsebuje gene, ki nosijo zapis sposobnosti za oku\xc5\xbeenje vseh domen \xc5\xbeivih organizmov, tj. evkariontov, arhej in bakterij. Je asociiran z mamavirusom, novej\xc5\xa1im sevom Acanthamoeba polyphaga mimivirusa (APMV). Virofag deluje destruktivno na APMV in povzro\xc4\x8di nastanek nenormalne kapside (ovojnice) virusa, kar zmanj\xc5\xa1a njegovo sposobnost ku\xc5\xbenosti.\n_START_SECTION_\nEvolucijski razvoj\n_START_PARAGRAPH_\nV genomu virofaga je bilo odkritih veliko homolognih genov, ki so prisotni tudi pri mimivirusu. Ena od verjetnih teorij je ta, da je pri\xc5\xa1lo do izmenjave genov med virofagom in gostiteljsko celico, potem ko je ta \xc5\xbee bila oku\xc5\xbeena z APMV. Predvidevano je tudi to, da je bil virofag sredstvo za lateralni ali horizontalni prenos genov med ve\xc4\x8djimi virusi, ki predstavljajo znaten dele\xc5\xbe populacije DNK virusov v morskem okolju.'